ai4bharat/Pralekha huggingface dataset:
நிதி அமைச்சகம்
வங்கி மறு மூலதனம் மற்றும் விரிவான சீர்திருத்தத் திட்டத்தை அரசு அறிவித்தது.
பொதுத்துறை வங்கிகளுக்கு மறுமூலதனம் வழங்குவதாக அக்டோபர் 2017-ல் இந்திய அரசு அறிவித்தது. இன்று இதுகுறித்து முழுமையான தகவல்கள் வெளியிடப்பட்டது. 2017 – 18 மூலதனம் செலுத்தும் திட்டம் மூலம் ரூ.80 ஆயிரம் கோடி மறுமுதலீட்டு பத்திரங்களாகவும், ரூ.8139 கோடி ரூபாய் பட்ஜெட் ஆதரவுத் தொகையாகவும் வழங்கப்படுகிறது. இந்தத் திட்டம் மூலம் அனைத்து பொதுத்துறை வங்கிகளின் முதலீட்டுத் தேவைகளுக்கும் போதிய பணம் ஒதுக்கப்படும் என்பதால், பொருளாதாரத்தை மேம்படுத்தும் வகையில் கடன் வழங்கும் நடவடிக்கை அதிகரிக்கும்.
இந்த சீர்திருத்த நடவடிக்கை சிறப்புற நடைபெறுவதற்காக 6 வகையில் 30 நடவடிக்கைகள் மேற்கொள்ளப்படும். இந்த சீர்திருத்தங்கள், நவம்பர் 2017-ல் பொதுத்துறை வங்கியின் மூத்த மேலாண்மையாளர்கள் மற்றும் அரசு அதிகாரிகளின் ஆலோசனைக் கூட்டத்தில் அளிக்கப்பட்ட பரிந்துரையின் பேரில் மேற்கொள்ளப்பட்டுள்ளது. இந்தச் சீர்திருத்த திட்டமானது ஈஸி என்று அழைக்கப்படும் – என்ஹான்ஸ்டு அக்சஸ் அன்ட் சர்வீஸ் எக்ஸெலென்ஸ் - 6 வகையின் கீழ் அதாவது வாடிக்கையாளர் பொறுப்பு, வங்கிப் பொறுப்பு, கடன் பெறுதல், பொதுத்துறை வங்கிகளின் உத்யாமி மித்ர, நிதியளிப்பதை ஆழப்படுத்தல் மற்றும் டிஜிட்டல் மாற்றம், பொதுத்துறை வங்கிகள் பணியாளர் மேம்பாடு ஆகியவற்றில் அடங்கும். ஒட்டுமொத்தமாக இந்த சீர்திருத்த திட்டமானது, ‘மக்களுக்கு மதிப்பளிக்கும் பொறுப்பான பொதுத் துறை வங்கிகள்’ என்று அழைக்கப்படுகிறது.
சீரமைப்பில் பொதுத் துறை வங்கிகள் மேற்கொள்ளும் நடவடிக்கையைப் பொறுத்து முதலீட்டுத் தொகையை அரசு செலுத்தும். பொதுத் துறை வங்கிகளின் அனைத்து இயக்குனர்களும் சீர்திருத்தத்தை நடைமுறைப்படுத்த ஒட்டுமொத்தமாக உழைக்க வேண்டும். அவர்களது நடவடிக்கையானது வங்கி வாரியத்தால் ஆய்வு செய்யப்படும்.
ஈஸி திட்டத்தின் மூலம் மக்களுக்குத் தரமான சேவை மற்றும் அணுகுமுறை மேம்பாடு குறித்து தனியார் நிறுவனம் மூலம் ஆய்வு செய்யப்படும். இதில் கிடைக்கும் முடிவு ஆண்டுதோறும் மக்கள் பார்வைக்கு வைக்கப்படும்.
மறுமுதலீடு மற்றும் மறுசீரமைப்பு திட்டம் மூலம் பொதுத்துறை வங்கிகள் வலுவாக இருப்பதற்கும், ஈஸி மூலம் கடன் வழங்குவதை அதிகப்படுத்துதல், சிறிய வாடிக்கையாளருக்கும் ஈஸி திட்டதின் மூலம் சேவை எளிதாகச் சேர்வதற்கும் முன்னுரிமை கொடுக்கப்படுகிறது. இத்திட்டத்தில் 5 கிலோமீட்டருக்கு சுற்றளவில் கிராமங்களிலும் வங்கிச் சேவை தொடங்குவது மற்றும் மின்னணு பரிமாற்றம் மூலம் 10 நாட்களுக்குள் அதிகாரபூர்வமற்ற கடன்களை திருப்பியளிப்பது, வங்கிகள் இருப்பிடத்தைக் காட்டும் மொபைல் ஆஃப் மற்றும் நடமாடும் ஏடிஎம் அமைத்தல் போன்றவை ஒவ்வொரு மாவட்டத்திலும் செயல்படுத்தப்படும்
(Visitor Counter : 141
பழங்குடியினர் நலத்துறை அமைச்சகம்
பழங்குடியினப் பகுதிகளின் மாவட்ட ஆட்சியர்கள், திட்ட அதிகாரிகளுக்கு சிறந்த நிர்வாகம் குறித்த பயிலரங்கிற்கு பழங்குடியினர் நலத்துறை அமைச்சகம் ஏற்பாடு செய்துள்ளது
புதுதில்லியில் உள்ள குடிமைப்பணி அதிகாரிகள் மையத்தில் பழங்குடியினப் பகுதிகளின் மாவட்ட ஆட்சியர்கள், திட்ட அதிகாரிகளுக்கு சிறந்த நிர்வாகம் குறித்த பயிலரங்கிற்கு பழங்குடியினர் நலத்துறை அமைச்சகம் நாளை  ஏற்பாடு செய்துள்ளது. இப்பயிலரங்கில், நாடு முழுவதும் உள்ள பழங்குடியின பகுதிகளைச் சேர்ந்த 100-க்கும் மேற்பட்ட மாவட்ட ஆட்சியர்கள் மற்றும் திட்ட அதிகாரிகள் பங்கேற்பார்கள் என்று எதிர்பார்க்கப்படுகிறது. அப்போது கொள்கை மற்றும் அமலாக்கம் குறித்து தங்களது அனுபவங்களை பகிர்வதுடன், பரிந்துரைகளையும், கருத்துக்களையும் அளிக்க உள்ளனர்.
மத்திய பழங்குடியினர் நலத்துறை அமைச்சர் திரு அர்ஜூன் முண்டா இந்நிகழ்ச்சியில், தலைமை விருந்தினராக கலந்துகொண்டு, அவரது கருத்துக்களை பகிர்ந்துக்கொள்ள உள்ளார்.
சமூக நிதி மற்றும் அதிகாரமளித்தல் அமைச்சகம்
கோவிட்-19 நோய் பரிசோதனை, தனிமைப்படுத்தும் வசதி, மருத்துவமனைகளிலும் சுகாதார மையங்களிலும் சிகிச்சை அளித்தல், போன்றவை மாற்றுத்திறனாளிகளுக்கும் கிடைக்கும் வகையில் அடிப்படை வசதிகள் கிடைப்பதை உறுதி செய்யவேண்டும் என்று சமூக நீதி மற்றும் அதிகாரம் வழங்கு துறை அமைச்சகம் M/O SJ&E அனைத்து மாநிலங்களையும் யூனியன் பிரதேசங்களையும் கேட்டுக்கொண்டுள்ளது.
கோவிட்-19 நோய் பரிசோதனை, தனிமைப்படுத்தும் வசதி, மருத்துவமனைகளிலும் சுகாதார மையங்களிலும் சிகிச்சை அளித்தல், போன்றவை மாற்றுத்திறனாளிகளுக்கும் கிடைக்கும் வகையில் அடிப்படை வசதிகள் மாற்றுத் திறனாளிகளுக்குக் கிடைப்பதை உறுதி செய்யவேண்டும் என்று சமூக நீதி மற்றும் அதிகாரம் வழங்கு துறை அமைச்சகம் அனைத்து மாநிலங்களையும் யூனியன் பிரதேசங்களையும் கேட்டுக்கொண்டுள்ளது குறைபாடுள்ள நபர்களுக்கான அதிகாரம் வழங்கும் துறை , செயலாளர் திருமதி சகுந்தலா டி காம்லின் அனைத்து மாநிலங்கள், யூனியன் பிரதேசங்களின் தலைமைச் செயலாளர்களுக்கும் எழுதியுள்ள கடிதம் ஒன்றில், கோவிட்-19 பாதிப்பைக் குறைப்பதற்காக கோவிட்-19 மையங்கள், கோவிட்- 19 நோய் பரவாமல் தடுப்பதற்கான அமைப்புகளாகவும், தனிமைப்படுத்தும், சிகிச்சை அளிக்கும் மையங்களாகவும் மருத்துவ நோக்கங்களுக்கான திறனை அதிகரிக்கக்கூடிய பரிசோதனை ஆய்வுக் கூடங்களாகவும் அடையாளம் காணப்பட்டுள்ளன என்று அவர் குறிப்பிட்டுள்ளார்.
நோய் எதிர்ப்புத் திறன் குறைவு, தகவல்களை கிரகித்துக் கொள்ளும் தன்மையிலான குறைபாடு, போன்றவைகளால் மட்டுமல்லாமல் மாற்றுத்திறனாளிகளுக்கு கோவிட்-19 தொடர்பான வசதிகளை அணுகுவதற்கு ஏதுவான புறச்சூழல்களும், அம்சங்களும் இல்லை என்பதாலும் தற்போதைய கோவிட்-19 நோய் மாற்றுத்திறனாளிகளுக்கு மேலும் அதிக அளவில் அச்சுறுத்தலாக உள்ளது.
மாற்றுத்திறனாளிகளும் புரிந்து கொள்ளக் கூடிய இதர வடிவங்களில், கோவிட்-19 நோய் குறித்த தகவல்கள், அவர்களுக்கும் சென்றடைய வேண்டியது பற்றியும், மாற்றுத் திறனாளிகளுக்கு முன்னுரிமை அளித்து சிகிச்சை வழங்கப்பட வேண்டும் என்பது குறித்தும், அவர்களது பாதுகாப்பு, உடல்நலனைப் பேணுவது, தூய்மையை உறுதிப்படுத்துவது, அவர்களுக்கான உடன் வரும் துணைகள், கவனித்துக் கொள்பவர்கள், சேவை வழங்குபவர்கள், சைகை மொழி மொழிபெயர்ப்பாளர்கள் போன்ற விஷயங்கள் தொடர்பாக, மாற்றுத்திறனாளிகளுக்கான அதிகாரம் வழங்கும் துறை , ஏற்கனவே விதிமுறைகளை வெளியிட்டுள்ளது. பரிசோதனை மற்றும் தனிமைப்படுத்தப்படும் வசதிகள் உள்ள முகாம்கள், மருத்துவமனைகள், சுகாதார மையங்கள் ஆகியவற்றிலும் அவர்களுக்குத் தேவையான இடங்களை ஒதுக்குவது உட்பட அடிப்படை அம்சங்கள் உறுதி செய்யப்படுவது அவசியம்.
தாங்களாகவே நடமாடக் கூடிய திறன் இல்லாதவர்களும், தங்களைக் கவனித்துக் கொள்ளும் துணை இருந்தால் மட்டுமே நடமாட முடியும் என்ற நிலை இருப்பவர்களும், மேலும் சிரமத்துக்கு உள்ளாகாத வகையில், குறிப்பாக இந்த கோவிட்-19 நோய் நெருக்கடி காலத்தில் சிரமத்திற்கு உள்ளாகாத வகையில், அவர்களுக்குத் தேவையான மருத்துவ உதவி கிடைக்கும் வகையில் அடிப்படை அம்சங்களை உறுதிப்படுத்துவதற்குத் தேவையான உடனடி நடவடிக்கைகளை எடுக்க வேண்டும் என்று மாநிலங்கள், யூனியன் பிரதேசங்கள் கேட்டுக் கொள்ளப்பட்டுள்ளன.
(
பிரதமர் அலுவலகம்
நாடு முழுவதும் உள்ள விவசாயிகளுடன் பிரதமர் நாளை உரையாடுகிறார்
நாடு முழுவதும் உள்ள விவசாயிகளுடன் பிரதமர் திரு. நரேந்திர மோடி நாளை காலை 9.30 மணிக்கு காணொலி பதிவு மூலம் உரையாடுகிறார். இந்த உரையாடல் மூலம் விவசாயிகளின் பேச்சை பிரதமர் நேரடியாக கேட்க முடியும். விவசாயிகளின் வருமானத்தை இரட்டிப்பாக்குவது குறித்த முயற்சிகளும் இந்த உரையாடலின்போது விவாதிக்கப்படும். வேளாண் அறிவியல் மையங்கள், பொது சேவை மையங்கள், தூர்தர்ஷன், டி.டி. கிஸான் மற்றும் ஆகாஷவானியில் இந்த நிகழ்ச்சி நேரடியாக ஒலிபரப்பப்படும். “நரேந்திர மோடி செயலி” மூலம் பொதுமக்கள் பிரதமருடன் நேரடியாக உரையாட முடியும்.
(Visitor Counter : 104
சுற்றுச்சூழல் மற்றும் வனத்துறை அமைச்சகம்
இந்தியாவின் முதல் பனிப்புகை கோபுரத்தை நாட்டிற்கு அர்ப்பணித்தார் மத்திய அமைச்சர் திரு புபேந்தர் யாதவ்
தூய்மையான காற்று மற்றும் அனைவருக்கும் ஆரோக்கியமான வாழ்வை ஏற்படுத்துவதற்காக நாட்டு மக்கள் உள்ளிட்ட அனைவரும் மிகுந்த அர்ப்பணிப்புடன் பங்களிக்குமாறு மத்திய சுற்றுச்சூழல், வனம் மற்றும் பருவநிலை மாற்றம் அமைச்சர் திரு புபேந்தர் யாதவ் கேட்டுக்கொண்டுள்ளார்.
புதுதில்லியில் இன்று நடைபெற்ற நீல வானத்திற்கான தூய்மையான காற்றின் சர்வதேச தினத்தின் இரண்டாம் ஆண்டைக் குறிக்கும் நிகழ்ச்சியில் பேசிய அவர், நூற்றுக்கும் மேற்பட்ட நகரங்களில் காற்றின் தரத்தை முழுவதும் மேம்படுத்த பிரதமர் இலக்கு நிர்ணயித்துள்ளதை சுட்டிக்காட்டி, நாடு முழுவதும் காற்றின் தரத்தை மேம்படுத்த ஏராளமான முன்முயற்சிகளை மத்திய அரசு அறிமுகப்படுத்தியிருப்பதாகக் கூறினார்.
“2018-ஆம் ஆண்டுடன் ஒப்பிடுகையில் 2019-ஆம் ஆண்டு 86 நகரங்களில் காற்றின் தரம் மேம்பட்டுள்ளது. 2020 ஆம் ஆண்டு இந்த எண்ணிக்கை 104 நகரங்களாக அதிகரித்தது”, என்று அமைச்சர் தெரிவித்தார்.
அனைத்து கொள்கை அணுகுமுறைகளிலும் நீர், காற்று மற்றும் பூமி போன்ற பொது சொத்துக்களுக்கு பிரதமர் தலைமையிலான அரசு அதிக முக்கியத்துவம் வழங்கி வருவதாக திரு புபேந்தர் யாதவ் குறிப்பிட்டார்.
இந்த நிகழ்ச்சியில் தில்லியின் ஆனந்த் விஹாரில் அமைக்கப்பட்டுள்ள நாட்டின் முதல் பனிப்புகை கோபுரத்தை காணொலி வாயிலாக அமைச்சர் தொடங்கி வைத்தார். காற்று மாசை குறைப்பதற்காக காற்றை சுத்திகரிக்கும் கட்டமைப்பான பனிப்புகை கோபுரத்தின் இந்த சோதனை முயற்சி சிறந்த பலனை அளிக்கும் என்று அவர் நம்பிக்கை தெரிவித்தார்.
தூய காற்றுக்கான தேசிய திட்டத்தின் கீழ் பிராணா என்ற காற்று மாசைக் கட்டுப்படுத்துவதற்கான தளமும்  நிகழ்ச்சியில் அறிமுகப்படுத்தப்பட்டது.
நிகழ்ச்சியில் பேசிய சுற்றுச்சூழல், வனம் மற்றும் பருவநிலை மாற்றம் துறை இணை அமைச்சர் திரு அஸ்வினி சௌபே, நீல வானத்திற்கு தூய்மையான காற்று அவசியம் என்றும் நிலையான வாழ்க்கை முறையை அனைவரும் பின்பற்ற வேண்டும் என்றும் கூறினார்.
உலக சுகாதார அமைப்பின் துணை பிரதிநிதி திருமிகு பேடென், காற்று மாசை கட்டுப்படுத்துவதற்காக இந்தியா மேற்கொண்டு வரும் நடவடிக்கைகளைப் பாராட்டினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1752814
-----
(Visitor Counter : 317
பிரதமர் அலுவலகம்
நாடாளுமன்ற முன்னாள் உறுப்பினரும் முன்னாள் மக்களவைத் தலைவருமான திரு. சோம்நாத் சாட்டர்ஜி மறைவுக்கு பிரதமர் இரங்கல் தெரிவித்துள்ளார்
நாடாளுமன்ற முன்னாள் உறுப்பினரும் முன்னாள் மக்களவைத் தலைவருமான திரு. சோம்நாத் சாட்டர்ஜி மறைவுக்கு பிரதமர் திரு. நரேந்திர மோடி இரங்கல் தெரிவித்துள்ளார்.
“நாடாளுமன்ற முன்னாள் உறுப்பினரும் முன்னாள் மக்களவைத் தலைவருமான திரு. சோம்நாத் சாட்டர்ஜி, இந்திய அரசியலில் உரம்பெற்றவர். நமது நாடாளுமன்ற ஜனநாயகத்தை வளப்படுத்திய அவர், ஏழை, எளிய மக்கள் மற்றும் ஒடுக்கபட்டோரின் நலனுக்காக வலுவாகக் குரல் எழுப்பியவர். அவரது மறைவு குறித்து கவலைப்படுகிறேன். அவரது குடும்பத்தினருக்கும் ஆதரவாளர்களுக்கும் எனது இரங்கலை தெரிவித்துக் கொள்கிறேன்” என்று பிரதமர் கூறியுள்ளார்.
------
(Visitor Counter : 99
பாதுகாப்பு அமைச்சகம்
பிரெஞ்சு ஆயுதப்படை அமைச்சருடன் பாதுகாப்பு அமைச்சர் திரு. ராஜ்நாத் சிங் உரையாடினார்.
பாதுகாப்பு அமைச்சர் திரு. ராஜ்நாத் சிங், இன்று பிரான்சு நாட்டின் ஆயுதப்படைகள் அமைச்சர் திருமிகு. பிளாரன்ஸ் பார்லியுடன் தொலைபேசி மூலம் உரையாடினார். கொவிட்-19 நிலவரம் உள்பட பரஸ்பரம் தொடர்புடைய விஷயங்கள், பிராந்திய பாதுகாப்பு குறித்து இருவரும் விவாதித்தனர். இந்தியாவுக்கும், பிரான்சுக்கும் இடையே, இருதரப்பு பாதுகாப்பு ஒத்துழைப்பை வலுப்படுத்த அவர்கள் இசைவு தெரிவித்தனர். கொவிட்-19 பெருந்தொற்றுக்கு எதிரான போராட்டத்தில், இந்தியா, பிரான்ஸ் ஆயுதப்படையினர் மேற்கொண்ட முயற்சிகளை இரு அமைச்சர்களும் பாராட்டினர்.
கொவிட்-19 பெருந்தொற்றால் ஏற்பட்டுள்ள சவால்களுக்கு இடையே, ரபேல் விமானங்களை உரிய காலத்தில் வழங்க உறுதி பூண்டுள்ளதாக பிரான்ஸ் மீண்டும் உறுதியளித்துள்ளது.
2020 முதல் 2022 வரை இந்தியப் பெருங்கடல் கடற்படை அமைப்புக்கு பிரான்சின் தலைமைப் பொறுப்பை பாதுகாப்பு அமைச்சர் வரவேற்றார். இந்தியப் பெருங்கடல் மண்டலம் 2018 குறித்த இந்தியா- பிரான்ஸ் கூட்டுப் பாதுகாப்புத் தொலைநோக்கை நிறைவேற்றப் பாடுபடுவது என இரு அமைச்சர்களும் ஒப்புக்கொண்டனர்.
(
ஜல்சக்தி அமைச்சகம்
நதி நகரங்கள் கூட்டணியின் உறுப்பினர்களின் வருடாந்திர கூட்டம்: பிப்ரவரி 13, 14-ஆம் தேதிகளில் புனேவில் நடைபெறுகிறது
நதி நகரங்கள் கூட்டணியின் உறுப்பினர்களின் நகர்ப்புற நதிகளுக்கான ஒட்டுமொத்த செயல் திட்டத்திற்கு வழிவகுத்தல்  என்ற வருடாந்திர கூட்டத்தை தேசிய நகர்ப்புற விவகாரங்கள் கழகத்துடன் இணைந்து தூய்மை கங்கா தேசிய இயக்கம், புனேவில் பிப்ரவரி 13 மற்றும் 14-ஆம் தேதிகளில் நடத்த உள்ளது. துவக்க விழாவில் மத்திய ஜல் சக்தி அமைச்சர் திரு கஜேந்திர சிங் ஷெகாவத் முக்கிய உரை வழங்குவார். மத்திய வீட்டு வசதி மற்றும் நகர்ப்புற விவகாரங்கள் துறை இணையமைச்சர் திரு கௌஷல் கிஷோர், இரண்டாம் நாளன்று கூட்டத்தின் நிறைவு விழாவில் உரையாற்றுவார்.
உள்ளூர் நீர் நிலைகளின் மேலாண்மைக்கான தீர்வுகள் குறித்து ஆணையர்கள், கூடுதல் ஆணையர்கள், தலைமை பொறியாளர்கள் உள்ளிட்ட மூத்த அதிகாரிகள் ஆலோசிப்பதற்கான வாய்ப்பை தாரா 2023 வழங்கும். இந்தியாவின் ஜி20 தலைமைத்துவத்தின் கீழ் மேற்கொள்ளப்பட்ட முன்முயற்சியான நகர்ப்புறம்20 உடன் தாரா 2023 நிகழ்வு ஆழமான இணைப்பைக் கொண்டுள்ளது.
இரண்டாவது நாளன்று யோகா அமரவும், முல்லா முத்தா ஆற்றுக்கு நேரடி பயணமும் மேற்கொள்ளப்படும். தமிழ்நாடு, தெலங்கானா, மகாராஷ்டிரா, மேற்குவங்கம், ஜார்க்கண்ட், பிகார், உத்தரப் பிரதேசம் மற்றும் உத்தராகண்ட் ஆகிய தேர்ந்தெடுக்கப்பட்ட மாநிலங்களின் முதன்மைச் செயலாளர்கள்  கலந்து கொள்ளும் அமர்வில் நகர்ப்புற நதிநீர் மேலாண்மையுடன் சம்பந்தப்பட்ட முக்கிய திட்டங்களை அமல்படுத்துவது குறித்து ஆலோசிக்கப்படும்.
2021-ஆம் ஆண்டு 30 நகரங்களுடன் தொடங்கிய நதி நகரங்கள் கூட்டணியில், தற்போது 95 நகரங்கள் உறுப்பினராக உள்ளன. நகர்ப்புறங்களில் உள்ள நதிகளின் நிலையான மேலாண்மை குறித்த தகவல்களை இந்தியாவில் உள்ள நதிகள் அமைந்துள்ள நகரங்கள் பரிமாறிக்கொள்வதற்க பிரத்தியேக தளமாக இத்திட்டம் தொடங்கப்பட்டது, குறிப்பிடத்தக்கது.
பிரதமர் அலுவலகம்
பிரகதி மூலம் பிரதமரின் கலந்தாய்வு
செயல்பாட்டு நிர்வாகம் மற்றும் உரிய காலத்தில் அமலாக்கத்திற்கான பலமுனை அமைப்பைக் கொண்ட தகவல் மற்றும் தொடர்பு தொழில்நுட்ப அடிப்படையிலான பிரகதி மூலம் தமது 29-வது கலந்தாய்வுக்கு பிரதமர் திரு. நரேந்திர மோடி இன்று  தலைமைத் தாங்கினார்.
தொலைத்தொடர்புத்துறை சம்பந்தப்பட்ட பொதுமக்களின் குறைகளுக்கு தீர்வுகாண்பதில் ஏற்பட்டுள்ள முன்னேற்றம் குறித்து பிரதமர் ஆய்வு செய்தார். அண்மையில் உருவாக்கப்பட்ட தொழில்நுட்ப தலையீடுகள் உட்பட இதுதொடர்பான முன்னேற்றம் குறித்து அவரிடம் விவரிக்கப்பட்டது. தொலை தகவல் துறை சம்பந்தமான பிரச்சினைகளுக்கு அண்மைக் கால தொழில்நுட்பங்கள் அடிப்படையில் தீர்வுகள் காணவேண்டும் என்று பிரதமர் கூறினார். சேவை வழங்குவோர் வாடிக்கையாளர்களுக்கு அதிகபட்ச திருப்தியை அளிக்கவேண்டும் என்று அவர் வலியுறுத்தினார்.
இதுவரை நடைபெற்ற 28 பிரகதி கூட்டங்களில் ரூ.11.75 லட்சம் கோடி மொத்த முதலீட்டுத் திட்டங்கள் சம்பந்தமான ஆய்வுகள் மேற்கொள்ளப்பட்டுள்ளன. பல்வேறு துறைகள் சார்ந்து பொதுமக்கள் தெரிவித்துள்ள குறைகளுக்குத் தீர்வுகண்டது பற்றியும் ஆய்வு செய்யப்பட்டது.
இன்றைய 29-வது கூட்டத்தில் ரயில்வே, நகர்ப்புற மேம்பாடு, சாலை, மின்சக்தி, நிலக்கரி உட்பட 8 முக்கியமான அடிப்படை கட்டமைப்புத் திட்டங்களின் முன்னேற்றம் குறித்து பிரதமர் ஆய்வு செய்தார். உத்தரபிரதேசம், ஜம்மு கஷ்மீர், அரியானா, குஜராத், மகாராஷ்டிரா, கர்நாடகா, ஜார்க்கண்ட், ஒடிசா, மேற்கு வங்கம் உள்ளிட்ட பல்வேறு மாநிலங்களில் இந்தத் திட்டங்கள் பரவலாக உள்ளன. பிரதமரின் கனிஜ் ஷேத்ரா கல்யாண் யோஜனாவின் பணிகள் பற்றி குறிப்பாக மாவட்ட சுரங்க அமைப்புகளின் பணிகள் பற்றி பிரதமர் ஆய்வு செய்தார். கனிம வளங்களைகொண்ட மாவட்டங்களில் குறிப்பிடத்தக்க நிதி தற்போது கிடைப்பதை குறிப்பிட்ட அவர், இந்த நிதி இந்த மாவட்டங்களில் உள்ள மக்களின் வாழ்வாதாரத்திற்கும் தரமான வாழ்க்கைக்கும் பயன்படுத்தப்படவேண்டும் என்று மத்திய-மாநில அரசு அதிகாரிகளை வலியுறுத்தினார். இந்த மாவட்டங்களில் உள்ள, முன்னேற விரும்பும் மாவட்டங்கள் தங்களின் வளர்ச்சிப் பற்றாக்குறையைப் போக்கிக்கொள்வதற்கு ஒரு வாய்ப்பாக பயன்படுத்திக் கொள்ளவேண்டும் என்றும் அவர் கூறினார்.
நிதி அமைச்சகம்
வருமானவரி படிவங்கள் 15CA/15CB-ன் மின்னணு தாக்கலுக்கான கடைசி தேதி மேலும் நீட்டிப்பு
வருமானவரி சட்டம், 1961-ன்படி, 15CA/15CB படிவங்களை மின்னணு முறையில் தாக்கல் செய்ய வேண்டும். தற்போது, வரிசெலுத்துவோர், வெளிநாட்டு பணம் பெற்றிருந்தால், 15CA படிவத்தை, பட்டய கணக்காளர் சான்றிதழுடன் 15CB படிவத்தை, அங்கீகரிக்கப்பட்ட டீலரிடம் நகலை தாக்கல் செய்வதற்கு முன்பாக, மின்னணு தாக்கல் இணையளத்தில் பதிவேற்றம் செய்கின்றனர்.
இந்த படிவங்களை www.incometax.gov.in என்ற இணையதளத்தில் பதிவேற்றம் செய்வதில், வரி செலுத்துவோர் சில பிரச்சினைகளை சந்தித்ததால், இந்த படிவங்களை அங்கீகரிக்கப்பட்ட டீலர்களிடம் 2021 ஜூன் 30ம் தேதிக்கு முன்பாக கைப்பட தாக்கல் செய்யலாம் என நேரடி வரி வாரியம் முடிவு செய்திருந்தது.
அந்த தேதியை 2021 ஜூலை 15ம் தேதி வரை நீட்டிக்க தற்போது நேரடி வரி வாரியம் முடிவு செய்துள்ளது. இதனால் வரி செலுத்துவோர், மேலே கூறிய படிவங்களை, ஜூலை 15ம் தேதி வரை தாக்கல் செய்யலாம். வெளிநாட்டு பணம் பெற்றதற்கு, இந்த படிவங்களை ஜூலை 15ம் தேதி வரை ஏற்றுக்கொள்ளும்படி, அங்கீகரிக்கப்பட்ட டீலர்கள் அறிவுறுத்தப்பட்டுள்ளனர். ஆவண அடையாள எண் உருவாக்குவதற்காக, இந்த படிவங்களை புதிய மின்னணு-தாக்கல் இணையதளத்தில் பதிவேற்றம் செய்யும் வசதி பின்னர் வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1732843
மனித வள மேம்பாட்டு அமைச்சகம்
‘பதே பாரத்’ என்ற 100 நாள் படிக்கும் பிரச்சாரம்: மத்திய கல்வி அமைச்சர் நாளை தொடக்கம்
‘பதே பாரத்’ என்ற 100 நாள் படிக்கும் பிரச்சாரத்தை மத்திய கல்வி மற்றும் திறன் மேம்பாட்டுத்துறை அமைச்சர் திரு தர்மேந்திர பிரதான் நாளை தொடங்கி வைக்கிறார். மாணவர்களின் படைப்பாற்றல், விவேக சிந்தனை, சொல்வளம், பேச்சு மற்றும் எழுத்து மூலமாக வெளிப்படுத்தும் திறன் ஆகியவற்றை மேம்படுத்துவதில் இந்த 100 நாள் படிக்கும் பிரச்சாரம் முக்கியமான நடவடிக்கையாகும்.
இது தங்களின் சுற்றுச்சூழலை, நிஜ வாழ்க்கையுடன் தொடர்புபடுத்த குழந்தைகளுக்கு உதவும்.
ஆரம்ப பள்ளி முதல் 8 ஆம் வகுப்பு வரை படிக்கும் குழந்தைகளுக்காக இந்த பிரச்சாரம் மேற்கொள்ளப்படுகிறது. ஜனவரி 1ஆம் தேதி முதல் 100 நாட்களுக்கு  ஏப்ரல் 10 ஆம் தேதி வரை இந்த பிரச்சாரம் நடத்தப்படும்.
இதில் குழந்தைகள், ஆசிரியர்கள், சமுதாயம், கல்வித்துறை நிர்வாகிகள் என அனைவரின் பங்களிப்பும் இருக்கும். படிப்பதை சுவாரஸ்யமாக மேற்கொள்ளும் வகையில், ஒரு குழுவுக்கு வாரம் ஒரு பயிற்சி உருவாக்கப்பட்டுள்ளது. இது படிக்கும் மகிழ்ச்சியை வாழ்நாள் முழுவதும் ஏற்படுத்த உதவும்.
குழந்தைகளின் வயதுக்கு ஏற்றபடி, இந்த படிக்கும் பிரச்சாரத்தின் பயிற்சிகள் குறித்த விரிவான வழிகாட்டுதல்கள் உருவாக்கப்பட்டு மாநிலங்கள் மற்றும் யூனியன் பிரதேசங்களுடன் பகிரப்பட்டுள்ளன. இந்த பயிற்சிகளை குழந்தைகள் ஆசிரியர்கள், மாணவர்கள் மற்றும் குடும்ப உறுப்பினர்கள் உதவியுடன் செய்ய முடியும். இந்த படிக்கும் பிரச்சாரத்தை பயனுள்ளதாக்க, இந்த பயிற்சிகள் எளிமையாகவும், சுவாரஸ்யமாகவும் தயாரிக்கப்பட்டுள்ளன.
ஒரு வேளை பள்ளிகள் மூடப்பட்டாலும், வீட்டில் உள்ள பொருட்களை வைத்தே, குடும்ப உறுப்பினர்கள் உதவியுடன். இந்த பயிற்சிகளை எளிதாக செய்ய முடியும்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு சுமார் 195.28 கோடி கொவிட் தடுப்பூசி டோஸ்கள் விநியோகம்
மாநிலங்களுக்கும், யூனியன் பிரதேசங்களுக்கும் இதுவரை, 195.28 கோடிக்கும் மேற்பட்ட  கொவிட் தடுப்பூசி டோஸ்கள், மத்திய அரசு மூலம் இலவசமாகவும், மாநிலங்களின் நேரடி கொள்முதல் மூலமாகவும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 7.03 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1846653
புவி அறிவியல் அமைச்சகம்
சத்தீஸ்கர் மாநிலத்தின் ஒரு சில பகுதிகளில் கன முதல் மிக கனமழை, வட தமிழகம், புதுச்சேரி மற்றும் காரைக்காலின் ஒரு சில இடங்களில் கனமழைக்கு வாய்ப்பு: வானிலை ஆய்வு மையம்
இந்திய வானிலை ஆராய்ச்சித் துறையின் தேசிய வானிலை முன்னறிவிப்பு மையம் விடுத்துள்ள செய்தி:

ஜூன் 23 : சத்தீஸ்கர் மாநிலத்தின் ஒரு சில பகுதிகளில் கன முதல் மிக கனமழையும், வட தமிழகம், புதுச்சேரி மற்றும் காரைக்கால், கேரளா மற்றும் மாஹே, கடலோர ஆந்திரப் பிரதேசம், தெலங்கானா, தென்கிழக்கு உத்தரப் பிரதேசம், மத்திய பிரதேசம், விதர்பா, ஜார்கண்ட், மேற்கு வங்கம் மற்றும் சிக்கிம், ஒடிசா, அந்தமான் நிக்கோபார் தீவுகள், அசாம் மற்றும் மேகாலயா, நாகாலாந்து, மணிப்பூர், மிசோரம் மற்றும் திரிபுராவின் ஒரு சில இடங்களில் கனமழை பெய்யக்கூடும்.
அந்தமான் மற்றும் நிக்கோபார் தீவுகளின் ஒரு சில இடங்களில் இடி, மின்னல் மற்றும் பலத்த காற்று  வீசக்கூடும். ஜம்மு காஷ்மீர், லடாக், கில்கித்- பல்திஸ்தான் மற்றும் முசாபராபாத், உத்தரப் பிரதேசம் மற்றும் ராஜஸ்தானின் ஒரு சில இடங்களில் இடி மின்னலுடன் மணிக்கு 30-40 கிலோ மீட்டர் வேகத்தில் பலத்தக் காற்று வீசக் கூடும். கடற்கரை ஆந்திரப் பிரதேசம் மற்றும் யானாம், தெலங்கானா, ராயலசீமா, கேரளா மற்றும் மாஹேவின் ஒரு சில இடங்களில் இடி மின்னலுடன் மழை பெய்யக்கூடும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1729687
வணிகம் மற்றும் தொழில்துறை அமைச்சகம்
கடல்சார் பொருட்கள் ஏற்றுமதியை இரட்டிப்பாக்கி அடுத்த 5 ஆண்டுகளுக்குள் 1 லட்சம் கோடி ரூபாய் அளவிற்கு ஏற்றுமதி செய்ய இந்தியா திட்டமிட்டுள்ளது என்று திரு பியூஷ் கோயல் தெரிவித்துள்ளார்
கடல்சார் பொருட்கள் ஏற்றுமதி தற்போது 50 ஆயிரம் கோடி ரூபாய் அளவாக உள்ள நிலையில் 5 ஆண்டுகளுக்குள் இரட்டிப்பாக்கி ஒரு லட்சம் கோடி ரூபாய் அளவிற்கு ஏற்றுமதி செய்ய இந்தியா திட்டமிட்டுள்ளது என்று மத்திய வர்த்தகத்துறை அமைச்சர் திரு பியூஷ் கோயல் தெரிவித்துள்ளார்.
கொச்சியில் கடல்சார் பொருட்கள் ஏற்றுமதி வளர்ச்சி ஆணையத்தில் இன்று செய்தியாளர்களிடம் பேசிய அவர், மீன் பிடித்தலை அதிகரித்தல், தரம் மற்றும் வகைகளை உறுதி செய்தல் மற்றும் மீன்வளர்ச்சித் துறைக்கு தேவையான ஆதரவை வழங்குதல் மூலம் இந்த இலக்கை அடைய முடியும் என்று கூறினார்.
ஐக்கிய அரபு எமிரேட், ஆஸ்திரேலியாவுடன் தடையில்லா ஒப்பந்தம் இறுதி செய்யப்பட்டுள்ளதாகவும் இங்கிலாந்து, கனடாவுடன் இந்த ஒப்பந்தம் மேற்கொள்வது தொடர்பாக பேச்சுக்கள் நடைபெற்று வருவதாகவும் அவர் தெரிவித்தார். ஜரோப்பிய யூனியனுடனான தடையில்லா வர்த்தக ஒப்பந்தம் தொடர்பான பேச்சுக்கள் வரும் 17ம் தேதி தொடங்கும் என்றும் திரு கோயல் குறிப்பிட்டார்.
மேலும் விவரங்களுக்கு இந்த ஆங்கில குறிப்பை காணவும்:
https://pib.gov.in/PressReleasePage.aspx?PRID=1831603
பிரதமர் அலுவலகம்
வடகிழக்குப் பகுதிகள், முன்னணி சுற்றுலாத் தலமாக வளர்ந்து வருவதற்கு பிரதமர் மகிழ்ச்சி தெரிவித்துள்ளார்
வடகிழக்குப் பகுதிகள், முன்னணி சுற்றுலாத் தலமாக வளர்ந்து வருவதற்கு பிரதமர் திரு நரேந்திர மோடி மகிழ்ச்சி தெரிவித்துள்ளார். சுற்றுலா வளர்ச்சியால் அப்பகுதியில் வளங்களும் மேம்படும் என்றும் திரு மோடி தெரிவித்தார்.
கடந்த 2022-ஆம் ஆண்டில் 11.8 மில்லியன் உள்ளூர் சுற்றுலாப் பயணிகளும், சுமார் ஒரு லட்சம் வெளிநாட்டு சுற்றுலாப் பயணிகளும் வடகிழக்குப் பகுதிகளுக்கு பயணம் மேற்கொண்டு சாதனை புரிந்திருந்ததைப் பற்றி மத்திய அமைச்சர் ஜி. கிஷன் ரெட்டியின் தொடர் ட்விட்டர் பதிவுகளுக்கு பதில் அளித்து பிரதமர் கூறியதாவது:
“மகிழ்ச்சி அளிக்கும் போக்கு. சுற்றுலா வளர்ச்சி, அப்பகுதியில் செழிப்பை அதிகரிக்கும் என்பதைக் குறிக்கிறது.”
----
AP/RB/KPG
(
பாதுகாப்பு அமைச்சகம்
அம்பாலா ராணுவ முகாமில் ராணுவ தளபதி ஆய்வு
அரியானா மாநிலம் அம்பாலாவில் உள்ள ராணுவ முகாமுக்கு இன்று சென்ற ராணுவ தளபதி ஜெனரல் மனோஜ் முகுந்த் நரவானே, அங்குள்ள கார்கா படைப்பிரிவின் தயார் நிலையை ஆய்வு செய்தார்.
அவருக்கு படைப்பிரிவின் தயார் நிலை குறித்து லெப்டினன்ட் ஜெனரல் எஸ்.எஸ் மகல் விளக்கினார். அதன்பின் ராணுவ கமாண்டர்களுடன், தரைப்படை தளபதி ஜெனரல் நரவானே உரையாடினார். படைப்பிரிவின் தயார் நிலை நடவடிக்கைகள் மற்றும் கொவிட்-19-க்கு எதிரான தடுப்பு நடவடிக்கைகளை ராணுவ தளபதி பாராட்டினார். எதிர்காலத்தில் எந்த சவால்களையும் சந்திக்க, ராணுவ அதிகாரிகள் மற்றும் வீரர்கள் தொடர்ந்து தயார் நிலையில் இருக்கும்படி அவர் அறிவுறுத்தினார். அம்பாலாவில் உள்ள விமானப்படை தளத்தையும், பார்வையிட்ட ராணுவ தளபதி, படைகள் இடையேயான ஒருங்கிணைப்பையும் பாராட்டினார்.
-----
(Visitor Counter : 142
சமூக நிதி மற்றும் அதிகாரமளித்தல் அமைச்சகம்
மாற்றுத் திறனாளிகளுக்கு உதவி மற்றும் உதவி உபகரணங்கள் வழங்கும் சமூக மேம்பாட்டு முகாம் : அவுரங்காபாத்தில் நாளை நடக்கிறது
சமூக நீதி மற்றும் மேம்பாட்டு அமைச்சகத்தின் கீழ் மாற்றுத் திறனாளிகள் மற்றும் முதியோர்களுக்கு உதவி மற்றும் உதவி உபகரணங்கள் வழங்கும் சமூக மேம்பாட்டு முகாம் பீகாரின் அவுரங்காபாத்தில் உள்ள மாவட்ட ஆட்சியர் அலுவலக வளாகத்தில் நாளை நடக்கிறது.
இதில் 1521 மாற்றுத்திறனாளிகள் மற்றும் 546 மூத்த குடிமக்களுக்கு ரூ.2.43 கோடி மதிப்பில் 5102 உதவிகள் மற்றும் உதவி உபகரணங்கள் வழங்கப்படும். இந்நிகழ்ச்சிக்கு மாற்றுத்திறனாளிகள் மேம்பாட்டுத்துறை ஏற்பாடு செய்துள்ளது.
நாளை காலை 11 மணிக்கு, காணொலி காட்சி மூலம் நடைபெறும் இந்நிகழ்ச்சியில், மத்திய சமூகநீதி மற்றும் மேம்பாட்டுத்துறை அமைச்சர் டாக்டர் வீரேந்திர குமார் தலைமை விருந்தினராக கலந்துக் கொள்கிறார். இத்துறை இணையமைச்சர் சுஷ்ரி பிரதிமா பெளமிக் இந்நிகழ்ச்சிக்கு தலைமை தாங்குகிறார்.
இந்நிகழ்ச்சியை சமூக நீதி மற்றும் மேம்பாட்டுத்துறை அமைச்சகத்தின் யூ டியூப் தளத்தில் https://youtu.be/4pwAxtrk444Ministry of Social Justice & Empowerment காணலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1741070
குடியரசுத் தலைவர் செயலகம்
ராஜஸ்தானில் 18-வது தேசிய சாரணர் ஜம்போரி கூட்டத்தை தொடங்கிவைத்தார் குடியரசுத் தலைவர்
ராஜஸ்தானின் பாலி நகரில் இந்திய சாரணர் மற்றும் வழிகாட்டிகளின் 18-வது தேசிய ஜம்போரி கூட்டத்தைக் குடியரசுத் தலைவர் திருமதி திரௌபதி முர்மு தொடங்கி வைத்தார். இந்த நிகழ்ச்சியில் பேசிய அவர், இந்திய சாரணர் மற்றும் வழிகாட்டிகள் மிகப்பெரிய தன்னார்வலர்களைக் கொண்ட, அரசியல் சாராத சீருடையணிந்த இளைஞர் அமைப்பு மற்றும் கல்வி இயக்கம் என்றார். சாதி, மதம், மற்றும் இன வேறுபாடின்றி, சிறுவர்கள் மற்றும் சிறுமிகளின் நற்பண்புகளுக்கு இந்த இயக்கம் வித்திடும் என்று குறிப்பிட்ட அவர், 63 லட்சத்திற்கும் மேற்பட்ட சாரணர் மற்றும் வழிகாட்டிகளைக் கொண்ட இந்திய இயக்கம், உலகின் மிகப்பெரிய சாரணர் அமைப்புகளில் ஒன்றாகத் திகழுவதாகவும் புகழாரம் சூட்டினார். அர்ப்பணிப்பு மற்றும் சேவையை முன்னிறுத்தும் இந்த உறுப்பினர்களின் பணிகள், மனித குல நலனை மேம்படுத்துகிறது என்று தெரிவித்தார்.
மனதளவில் வலிமைபெறுதல், அறியாமையை விலக்கி நீதிக்கு உழைத்தல், தனிநபர் அல்லாமல், சமூதாய மேம்பாட்டிற்காக ஒருங்கிணைந்து உழைத்தல் ஆகிய வாக்குறுதிகளின் அடிப்படையில், சாரணர்கள் தங்கள் பயணத்தை தொடங்குவதாக திருமதி திரௌபதி முர்மு குறிப்பிட்டார்.
மார்ட்டின் இரண்டாம் லூதர் கிங், பில்கேட்ஸ் ஆகியோர் சாரணர்களாக இருந்ததை நினைவுக்கூர்ந்த அவர், பொதுவுடமைப் பண்புகளும், நீதிகளும் நம் எதிர்காலத்தில் வழிகாட்டும் என்பதற்கு இவர்களே சாட்சி என்று கூறினார். இவர்களின் வாழ்க்கையை சாரணர் இயக்கமே எண்ணற்ற வழிகளில் மெருகேற்றி வருகிறது என்றும் தெரிவித்தார்.
குறிப்பாக, கொரோனா பெருந்தொற்று காலத்தில் இந்திய சாரணர் இயக்கத்தினர், ஈடுஇணையில்லா துணிச்சலுடன் சமூகத்திற்கு தொண்டாற்றியதைச் சுட்டிக்காட்டிய குடியரசுத்தலைவர், புதுப்பிக்கத்தக்க எரிசக்தியை ஏற்றுகொள்ளுதல், கார்பன் வெளியேற்றத்தைக் குறைத்தல் மற்றும் நீடித்த வளர்ச்சிக்கான வழிமுறைகளை மக்களை ஏற்கச் செய்வதில் சாரணர் இயக்கம் முக்கிய பங்கு வகிக்கும் எனவும் தெரிவித்தார்.
இந்தியா இளைஞர்கள் நாடு என உலகம் வர்ணிப்பதாகக் குறி்ப்பிட்டக் குடியரசுத்தலைவர், இளைஞர்களே நம் தேசத்தின் எதிர்காலத்தை கட்டமைக்கிறார்கள் என்றும் கூறினார். எனவே, சாரணர்கள் தங்களின் தன்னம்பிக்கையுடன் முன்னேறினால் வெற்றி அவர்களை தொடரும் என்றும் குடியரசுத்தலைவர் திரு திரௌபதி முர்மு தெரிவித்தார்.